ছবিতে দেখা মিলবে- এ যেন এক বিচিত্র ‘ফাঁদ’। মানবকলে মানবগ্রাসের অমানবিকতা। নিরন্ন মানুষকে কৌশলে ফাঁদে ফেলে চুষে নেয়া হয় তার শক্তি ও কর্মক্ষমতা। এমনি একেকটি জীবন পতিত হচ্ছে শোষণের গেঁড়াকলে। আদি দাস প্রথা আছে এখনও অন্য নামে অন্য চেহারায়। নদীতে নাকি মাছ নেই, তবুও নয়া নৌকো বানায় মহাজন। খুঁজে খুঁজে শক্ত সামর্থ্য জেলেদের জোগার করা হয়। তারপর তাদের বেঁধে ফেলা হয় চরকের বড়শিতে। মৎসজীবি অসহায় শ্রমিকদের সাথে মহাজনের লেনদেনের হিসাবটা এ রকমই। জেলেদের চার মাস থাকতে হয় গভীর সমুদ্রে।